დოქტორ ზაქარია ფურცხვანიძის ლექცია
2019-05-30 17:00 (Asia/Dubai)
30 მაისს, 17:00 საათზე, ილიას სახელმწიფო უნივერსიტეტის E207 აუდიტორიაში ფრანკფურტის გოეთეს უნივერსიტეტის შედარებითი და ემპირიული ენათმეცნიერების ინსტიტუტის მეცნიერ-თანამშრომელი, პროექტის „მოძრაობის სემანტიკური კომპონენტები მეგრულსა და ლაზურში“ მოწვეული კონსულტანტი, დოქტ. ზაქარია ფურცხვანიძე წაიკითხავს მოხსენებებს თემებზე:

გრამატიკული კატეგორიების, როგორც კულტურული კატეგორიების ტიპოლოგია (მოხსენება BA, MA, PhD სტუდენტებისათვის);

ახალი ნასესხობების მორფოსინტაქსი ქართულში (ფართო აუდიტორიისათვის).

ღონისძიება გაიმართება შოთა რუსთაველის ეროვნული სამეცნიერო ფონდის მიერ დაფინანსებული პროექტის “მოძრაობის სემანტიკური კომპონენტები მეგრულსა და ლაზურში” (N217344) ფარგლებში.

დრო: 30 მაისი, 17:00 საათი
ადგილმდებარეობა: E 207 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

მოხსენება „როგორ დავიწყოთ კარიერა“ და GPI ჰოლდინგის დასაქმების ფორუმი
2019-05-30 14:00
30 მაისს, ხუთშაბათს, 14:00 საათზე, ილიას სახელმწიფო უნივერსიტეტის E207 აუდიტორიაში სადაზღვევო კომპანია GPI ჰოლდინგის ადამიანური რესურსების მართვის სამსახურის ხელმძღვანელი ნინო ხაჭაპურიძე შეხვდება სტუდენტებს და წაიკითხავს მოხსენებას თემაზე: „როგორ დავიწყოთ კარიერა“.
შეხვედრის მეორე ნაწილში კომპანიის წარმომადგენლები დაინტერესებულ სტუდენტებსა და კურსდამთავრებულებს შესთავაზებენ დასაქმებას სხვადასხვა პოზიციაზე, ბოლოს კი გაესაუბრებიან პირველადი შერჩევის მიზნით.
შეხვედრაზე GPI ჰოლდინგი სხვა ვაკანსიებთან ერთად წარმოადგენს გაყიდვების მენეჯერის პოზიციას, რომელზეც 1-თვიანი სწავლება ანაზღაურდება (300 ლ. + ბონუსები), დასაქმების შემთხვევაში კი სტუდენტები მიიღებენ მზარდ ფიქსირებულ ანაზღაურებასა და ბონუსებს გაყიდული პროდუქტიდან. დამატებით კომპანია უზრუნველყოფს დასაქმებულების ჯანმრთელობის დაზღვევას.
ვაკანსია საინტერესოა ნებისმიერი კურსისა და საფეხურის სტუდენტებისა და კურსდამთავრებულებისთვის.
შეხვედრაზე დასწრების მსურველებმა გთხოვთ შეავსეთ მარტივისარეგისტრაციო ფორმა.

დრო: 30 მაისი, ხუთშაბათი, 14:00 საათი
ადგილმდებარეობა: ილიაუნის E 207 აუდიტორია, ქ. ჩოლოყაშვილის გამზ. N3/5

დოკუმენტური ფილმის „დედამიწელები“ ჩვენება და დისკუსია
2019-05-29 19:00
29 მაისს, ოთხშაბათს, 19:00 საათზე, ილიაუნის A101 აუდიტორიაში ილიას სახელმწიფო უნივერსიტეტის კინოკლუბი “CinExpress” სამოქალაქო აქტივისტების ჯგუფთან ერთად წარმოგიდენთ შონ მონსონის ფილმს „დედამიწელები“.
„დედამიწელები“ დოკუმენტური ფილმია, რომელმაც ბევრი ადამიანის აზროვნება და ცხოვრების წესი რადიკალურად შეცვალა.
ფილმში ასახულია ადამიანის დამოკიდებულება თანაპლანეტელების მიმართ. მათ შორის, სხვა საკითხებთან ერთად აქცენტი კეთდება ცირკში ცხოველების მონაწილეობის სასტიკ პრაქტიკაზე.
ფილმი საკმაოდ მძიმე საყურებელია, ამიტომ მისი ნახვა რეკომენდებული არ არის 14 წლამდე ასაკის ბავშვებისთვის.
თუ თვლი, რომ ძლიერი ფსიქიკა გაქვს და შეგიძლია რეალობას თვალი გაუსწორო, მაშინ გელოდებით ფილმის ჩვენებაზე.
დასასრულს გაიმართება დისკუსია.
წელი: 2005
ქვეყანა: აშშ
ენა: ქართული
ჟანრი: დოკუმენტური
ხანგრძლივობა: 1 საათი და 35 წუთი
რეჟისორი: შონ მონსონი
როლებში: ხოაკინ ფენიქსი
#ადაპტირებულია

დრო: 29 მაისი, 19:00 საათი
ადგილმდებარეობა: A101 აუდიტორია (ი. ჭავჭავაძის გამზირი N32), ილიას სახელმწიფო უნივერსიტეტი
დასწრება თავისუფალია.

პროფესორ რევაზ შანიძის საჯარო ლექცია „KM3NeT – ნეიტრინული ფიზიკისა და ასტროფიზიკის პროექტი ხმელთაშუა ზღვაში“
2019-05-29 18:00
29 მაისს, ოთხშაბათს, 18:00 საათზე, ილიას სახელმწიფო უნივერსიტეტის G106 აუდიტორიაში ივ. ჯავახიშვილის სახ. თბილისის სახელმწიფო უნივერსიტეტის პროფესორი, მაღალი ენერგიების ფიზიკის ინსტიტუტის მთავარი მეცნიერ-თანამშრომელი, რევაზ შანიძე წაიკითხავს მოხსენებას „KM3NeT – ნეიტრინული ფიზიკისა და ასტროფიზიკის პროექტი ხმელთაშუა ზღვაში“.
ნეიტრინოებს განსაკუთრებული ადგილი უკავიათ ნაწილაკების ფიზიკის სტანდარტულ მოდელში. ამ ნაწილაკების ბუნება, სხვა ფუნდამენტური ნაწილაკებისგან (ფერმიონებისგან) განსხვავებით, დღესაც დაუდგენელია. მაგალითად, ჯერ კიდევ უცნობია ამ ნაწილაკების მასები. ნეიტრინოები ნივთიერებასთან მხოლოდ სუსტი ძალების საშუალებით ურთიერთქმედებენ, რის გამოც მათი ექსპერიმენტული შესწავლა რთულ პრობლემას წარმოადგენს. ამავე თვისებების გამო ეს ნაწილაკი განსაკუთრებულ როლს თამაშობს ასტროფიზიკურ დაკვირვებებში. დღეისათვის ნეიტრინული ფიზიკა და ასტროფიზიკა ფუნდამენტური კვლევების ერთ-ერთ ძირითად მიმართულებას წარმოადგენს.
ნეიტრინოების ფიზიკისა და ასტროფიზიკის მოკლე განხილვის შემდეგ მოხსენებაში საუბარი იქნება პროექტ KM3NeT-ზე, რომლის ფარგლებში დაგეგმილია ნეიტრინოების შესწავლა ხმელთაშუა ზღვაში განლაგებული დეტექტორების საშუალებით. ამჟამად ამ პროექტში, რომელშიც თბილისის სახელმწიფო უნივერსიტეტის ფიზიკოსთა ჯგუფიც მონაწილეობს, მიმდინარეობს ნეიტრინული დეტექტორების განლაგება ხმელთაშუა ზღვის ფსკერზე.

დრო: 29 მაისი, 18:00 საათი
ადგილმდებარეობა: G106 აუდიტორია (გ. წერეთლის ქ. N1), ილიას სახელმწიფო უნივერსიტეტი
დასწრება თავისუფალია.

საინფორმაციო შეხვედრაზე საზღვარგარეთ სწავლისა და მუშაობის შესაძლებლობებთან დაკავშირებით
2019-05-29 17:00
საქართველოში შვედეთის კურსდამთავრებულთა ქსელი და საკონსულტაციო სააგენტო PRIME STUDY გიწვევთ საინფორმაციო შეხვედრაზე საზღვარგარეთ სწავლისა და მუშაობის შესაძლებლობებთან დაკავშირებით.
სტიპენდიები განკუთვნილია ყველა სპეციალობის სტუდენტებისა და აკადემიური პერსონალისთვის და მოიცავს როგორც უმაღლესი განათლების სხვადასხვა საფეხურს, ისე _ მოკლევადიან სასწავლო, კულტურულ და პროფესიულ გაცვლით პროგრამებს.
შეხვედრა შედგება ორი ნაწილისგან:
* ინფორმაცია საქართველოს მოქალაქეებისთვის ხელმისაწვდომი სტიპენდიების შესახებ;
* სააპლიკაციო პროცესის წარმართვის და დოკუმენტების მომზადების თავისებურებები.
პრეზენტაციის დამსწრეებს მიეწოდებათ საინფორმაციო ბროშურები.
პრეზენტაციის საპატიო სპიკერი იქნება მენეჯმენტისა და ტექნოლოგიის ევროპული სკოლის (European School of Management and Technology – ESMT https://www.esmt.org) აკადემიური პროგრამების ასოცირებული დეკანი Nick Barniville.
დანართის სახით ატვირთულია პრესრელიზი მენეჯმენტისა და ტექნოლოგიის ევროპული სკოლის და სპიკერის შესახებ.

დრო: 29 მაისი, 17:00 საათი.
შეხვედრის ადგილი: E 207 აუდიტორია, ქ. ჩოლოყაშვილის 3/5.
დასწრება თავისუფალია.

საჯარო ლექციათა ციკლი სოციალურ და კულტურულ ანთროპოლოგიაში –„ძარცვის კოსმოლოგიები კრიზისის დროს“
2019-05-29 15:00
29 მაისს, 15:00 საათზე, ილიას სახელმწიფო უნივერსიტეტის D306 აუდიტორიაში „საჯარო ლექციათა ციკლი სოციალურ და კულტურულ ანთროპოლოგიაში“ ფარგლებში პროფ. თამთა ხალვაში ისაუბრებს თემაზე: „ძარცვის კოსმოლოგიები კრიზისის დროს“.

სამუშაო ენა: ინგლისური
დრო: 29 მაისი, 15:00 საათი
ადგილმდებარეობა: D306 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.
2019

ნინო დობორჯგინიძის შეხვედრა აბიტურიენტებთან - ოზურგეთი, 15 ივნისი
2019-05-29 13:46
15 ივნისს, 13:00 საათზე, ქალაქ ოზურგეთში ილიას სახელმწიფო უნივერსიტეტის რექტორის მოადგილე, ქართული ენისა და ლიტერატურის პროფესორი ნინო დობორჯგინიძე აბიტურიენტებთან შეხვედრას გამართავს და მათთვის საჯარო ლექციას წაიკითხავს თემაზე: „როგორ ავირჩიოთ პროფესია“.
ლექციის შემდეგ ილიას სახელმწიფო უნივერსიტეტის წარმომადგენლები აბიტურიენტებს უნივერსიტეტის საბაკალავრო პროგრამებს, დაფინანსების მოპოვების შესაძლებლობებს, საუნივერსიტეტო სერვისებსა და სხვა მნიშვნელოვან სიახლეებს გააცნობენ. შეხვედრის ბოლო ნაწილი დაეთმობა კითხვა-პასუხს.
ნინო დობორჯგინიძის შესახებ
ნინო დობორჯგინიძე ილიას სახელმწიფო უნივერსიტეტის პროფესორია ქართული ენისა და ლიტერატურის მიმართულებით. 2017 წლიდან არის რექტორის მოადგილე სამეცნიერო მიმართულებით. ნინო დობორჯგინიძე ამავდროულად ხელმძღვანელობს ლინგვისტურ კვლევათა ინსტიტუტს.
დრო: 13:00 საათი, 15 ივნისი
ადგილმდებარეობა: ქალაქ ოზურგეთის N2 საჯარო სკოლა
დამატებითი ინფორმაცია
ილიას სახელმწიფო უნივერსიტეტი მარტიდან საქართველოს თითქმის ყველა რეგიონულ ცენტრში ჩაატარებს უფროსკლასელებისათვის საინფორმაციო შეხვედრებს. პროექტი #არჩევანიშენია საგანმანათლებლო ორგანიზაცია კინგსთან თანამშრომლობით ხორციელდება.
მომავალი პროფესიის არჩევა – ამ თემაზე აბიტურიენტებს საჯარო ლექციებს წაუკითხავენ ილიას სახელმწიფო უნივერსიტეტის პროფესორები. შეხვედრები უფროსკლასელებს დამოუკიდებელი აზროვნებისა და სწორი არჩევანისკენ სვლაში დაეხმარება.
საინფორმაციო შეხვედრების სრული განრიგისთვის მიჰყევით ბმულს: http://bit.ly/2vIB7zl
შენი წარმატებული ცხოვრება იწყება აქ!
#მევირჩევილიაუნის

საკონტაქტო ინფორმაცია:
✉ abiturienti@iliauni.edu.ge
☏ (+995 32) 222 00 09 (352)

დავით თარხნიშვილის შეხვედრა აბიტურიენტებთან - ფოთი, 16 ივნისი
2019-05-29 13:43
16 ივნისს, 13:00 საათზე, ქალაქ ფოთში ილიას სახელმწიფო უნივერსიტეტის პროფესორი დავით თარხნიშვილი აბიტურიენტებთან შეხვედრას გამართავს და მათთვის საჯარო ლექციას წაიკითხავს თემაზე: „როგორ ავირჩიოთ პროფესია“.
ლექციის შემდეგ ილიას სახელმწიფო უნივერსიტეტის წარმომადგენლები აბიტურიენტებს უნივერსიტეტის საბაკალავრო პროგრამებს, დაფინანსების მოპოვების შესაძლებლობებს, საუნივერსიტეტო სერვისებსა და სხვა მნიშვნელოვან სიახლეებს გააცნობენ. შეხვედრის ბოლო ნაწილი დაეთმობა კითხვა-პასუხს.
დავით თარხნიშვილის შესახებ
დავით თარხნიშვილი ილიას სახელმწიფო უნივერსიტეტის საბუნებისმეტყველო მეცნიერებებისა და მედიცინის ფაკულტეტის დეკანია. ის ასევე ხელმძღვანელობს ეკოლოგიის ინსტიტუტს. გამოქვეყნებული აქვს 100-ზე მეტი სამეცნიერო სტატია და ნაშრომი.
დავით თარხნიშვილის სამეცნიერო ინტერესი აერთიანებს ისეთ თემებს, როგორებიცაა: ევოლუციური ბიოლოგია, სახეობათა წარმოშობა, პოპულაციური ეკოლოგია და გენეტიკა, ბიოგეოგრაფია და ა.შ.
დრო: 13:00 საათი, 16 ივნისი
ადგილმდებარეობა: ქ. ფოთი, კოლხეთის ეროვნული პარკის ადმინისტრაცია
დამატებითი ინფორმაცია
ილიას სახელმწიფო უნივერსიტეტი მარტიდან საქართველოს თითქმის ყველა რეგიონულ ცენტრში ჩაატარებს უფროსკლასელებისათვის საინფორმაციო შეხვედრებს. პროექტი #არჩევანიშენია საგანმანათლებლო ორგანიზაცია კინგსთან თანამშრომლობით ხორციელდება.
მომავალი პროფესიის არჩევა – ამ თემაზე აბიტურიენტებს საჯარო ლექციებს წაუკითხავენ ილიას სახელმწიფო უნივერსიტეტის პროფესორები. შეხვედრები უფროსკლასელებს დამოუკიდებელი აზროვნებისა და სწორი არჩევანისკენ სვლაში დაეხმარება.
საინფორმაციო შეხვედრების სრული განრიგისთვის მიჰყევით ბმულს: http://bit.ly/2vIB7zl
შენი წარმატებული ცხოვრება იწყება აქ!
#მევირჩევილიაუნის

საკონტაქტო ინფორმაცია:
✉ abiturienti@iliauni.edu.ge
☏ (+995 32) 222 00 09 (352)

გიორგი აბაშიშვილის შეხვედრა აბიტურიენტებთან - ბათუმი, 8 ივნისი
2019-05-29 13:37
8 ივნისს, 13:00 საათზე, ქალაქ ბათუმში ილიას სახელმწიფო უნივერსიტეტის ბიზნესის სკოლის ხელმძღვანელი, ასოცირებული პროფესორი გიორგი აბაშიშვილი აბიტურიენტებთან შეხვედრას გამართავს და მათთვის საჯარო ლექციას წაიკითხავს თემაზე: როგორ ვაქციოთ საყვარელი საქმიანობა პროფესიად.
ლექციის შემდეგ ილიას სახელმწიფო უნივერსიტეტის წარმომადგენლები აბიტურიენტებს უნივერსიტეტის საბაკალავრო პროგრამებს, დაფინანსების მოპოვების შესაძლებლობებს, საუნივერსიტეტო სერვისებსა და სხვა მნიშვნელოვან სიახლეებს გააცნობენ. შეხვედრის ბოლო ნაწილი დაეთმობა კითხვა-პასუხს.
გიორგი აბაშიშვილის შესახებ
გიორგი აბაშიშვილი, ბიზნესის ადმინისტრირების დოქტორი, ილიას სახელმწიფო უნივერსიტეტის ასოცირებული პროფესორი და ბიზნესის სკოლის ხელმძღვანელის მოვალეობის შემსრულებელია მიმდინარე წლის აპრილიდან. ამავდროულად არის გაეროს ეკონომიკურ და სოციალურ საქმეთა დეპარტამენტის ეროვნული კონსულტანტი საქართველოში და მუშაობს სხვადასხვა ორგანიზაციასთან, როგორც დამოუკიდებელი კონსულტანტი მართვისა და განვითარების მიმართულებით.
გიორგი აბაშიშვილი 2009 წლიდან ლექციებს კითხულობდა ილიას სახელმწიფო უნივერსიტეტში, საზოგადოებრივ საქმეთა ინსტიტუტში, კავკასიის საერთაშორისო უნივერსიტეტსა და ეროვნული თავდაცვის აკადემიაში. 2014 წლიდან იყო საქართველოს პრეზიდენტის მრჩეველი ეკონომიკის საკითხებში; 2015-2018 წლებში ხელმძღვანელობდა საქართველოს პრეზიდენტის ადმინისტრაციას.
დრო: 13:00 საათი, 8 ივნისი
ადგილმდებარეობა: ქ. ბათუმი, სასტუმრო ჰილტონი
დამატებითი ინფორმაცია
ილიას სახელმწიფო უნივერსიტეტი მარტიდან საქართველოს თითქმის ყველა რეგიონულ ცენტრში ჩაატარებს უფროსკლასელებისათვის საინფორმაციო შეხვედრებს. პროექტი #არჩევანიშენია საგანმანათლებლო ორგანიზაცია კინგსთან თანამშრომლობით ხორციელდება.
მომავალი პროფესიის არჩევა – ამ თემაზე აბიტურიენტებს საჯარო ლექციებს წაუკითხავენ ილიას სახელმწიფო უნივერსიტეტის პროფესორები. შეხვედრები უფროსკლასელებს დამოუკიდებელი აზროვნებისა და სწორი არჩევანისკენ სვლაში დაეხმარება.
საინფორმაციო შეხვედრების სრული განრიგისთვის მიჰყევით ბმულს: http://bit.ly/2vIB7zl
შენი წარმატებული ცხოვრება იწყება აქ!
#მევირჩევილიაუნის

საკონტაქტო ინფორმაცია:
✉ abiturienti@iliauni.edu.ge
☏ (+995 32) 222 00 09 (352)

ენერგეტიკის ახალგაზრდული კონფერენცია, YOUTH ENERGY CONFERENCE
2019-05-29 13:30
29 მაისს, 13:30 საათზე, ილიაუნის B201 აუდიტორიაში USAID-ის პროექტის „მმართველობა განვითარებისათვის” და ილიას სახელმწიფო უნივერსიტეტის ორგანიზებით გაიმართება ენერგეტიკის ყოველწლიური ახალგაზრდული კონფერენცია.
ენერგეტიკის სექტორის გამართული მუშაობა მნიშვნელოვანია საქართველოს ეკონომიკური განვითარებისთვის. ქვეყანაში მიმდინარე რეფორმები ქმნის უნიკალურ გამოწვევებსა და შესაძლებლობებს. სწორედ ამიტომ მნიშვნელოვანია ახალგაზრდების დაინტერესება და მონაწილეობა სექტორის განვითარებაში.
ენერგეტიკის ახალგაზრდული კონფერენცია ყოველწლიური ღონისძიებაა, რომელიც პირველად 2015 წელს ჩატარდა. მისი მიზანია ახალგაზრდების ინფორმირება და განათლება სექტორში მიმდინარე სიახლეების, გამოწვევებისა და თანამედროვე ტექნოლოგიური შესაძლებლობების შესახებ.
სარეგისტრაციო ბმული: https://forms.gle/9DcfqU7mPKRk4UeG9

დრო: 29 მაისი, 13:30 საათი
ადგილმდებარეობა: B201 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი

რატი ამაღლობელის „სიტყვის სახელოსნო“: მარი ბურდულის კრებულის „ჩემი თანატოსი“ პრეზენტაცია
2019-05-28 19:00
28 მაისს, სამშაბათს, 19:00 საათზე, ილიას სახელმწიფო უნივერსიტეტის B201 აუდიტორიაში რატი ამაღლობელის შეხვედრების ციკლის „სიტყვის სახელოსნოს“ ფარგლებში გაიმართება მარი ბურდულის კრებულის „ჩემი თანატოსი“ პრეზენტაცია.
მარი ბურდულის შესახებ
მარი ბურდული დაიბადა 1983 წელს. დაამთავრა ფსიქოლოგიის ფაკულტეტი და 2006 წლიდან ილიას უნივერსიტეტის ადამიანური რესურსების სამსახურს ხელმძღვანელობდა. მას ძალიან დიდი წვლილი მიუძღვის ილიას სახელმწიფო უნივერსიტეტის განვითარებაში. მარი ადამიანებთან ურთიერთობის განსაკუთრებული უნარით გამოირჩეოდა. თავის პროფესიასაც უყურებდა, როგორც შემოქმედებას და ადამიანების განვითარების საშუალებას, ამიტომ იყო, რომ მიუხედავად მძიმე დიაგნოზისა – ქოროიდალური მალიგნანტური მელანომა – სიცოცხლის ბოლომდე ჩართული იყო უნივერსტეტის საქმიანობაში.
გარდაცვალებამდე რამდენიმე თვით ადრე მარიმ გამოაქვეყნა წერილი „ჩემი თანატოსი“, რომელშიც ღიად საუბრობს თავისი იშვიათი დაავადების შესახებ და, რაც მთავარია, თითოეულ მკითხველს არწმუნებს, რომ ადამიანის გამარჯვების ნების წინაშე ნებისმიერი წინაღობა უძლურია. „ჩემი თანატოსით“ მარი მადლობას უხდის ყველა უცნობ და ნაცნობ ადამიანს, რომელთაც მისი გადარჩენისთვის ბრძოლაში წვლილი შეიტანეს. ამას ყველაზე კარგად თავად აგიხსნით თავის ნაწერში.
„ჩემი თანატოსი“ არაერთმა ლიტერატორმა შეაფასა, როგორც ძალიან ღირებული და მნიშვნელოვანი ტექსტი. თუმცა მარი თავისი მეგობრებისა და ახლობლებისთვის პოეტიც იყო, ამ კრებულის მიზანი მისი ლექსების გაერთიანება და მკითხველისთვის გაცნობაა.

დრო: 28 მაისი, 19:00 საათი
ადგილმდებარეობა: B201აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

საჯარო ლექცია „ჩინური კარტის გათამაშება“? – აი ვეივეის პოლიტიკური ესთეტიკა და ესთეტიზებული პოლიტიკა“
2019-05-28 19:00
28 მაისს, 19:00 საათზე, ილიას სახელმწიფო უნივერსიტეტის უნივერსიტეტის A101 აუდიტორიაში ილიაუნის სოციალური და კულტურის კვლევების ინსტიტუტის მკვლევარი, ხელოვნებათმცოდნობის დოქტორი, ნინო სიმონიშვილი წაიკითხავს მოხსენებას თემაზე: „ჩინური კარტის გათამაშება“? – აი ვეივეის პოლიტიკური ესთეტიკა და ესთეტიზებული პოლიტიკა“.
თემის მოკლე აღწერა
თანამედროვე გლობალური არტინდუსტრიის ერთ-ერთი ყველაზე ცნობილი წარმომადგენლის, ჩინელი ხელოვანისა და პოლიტიკური აქტივისტის, აი ვეივეის, როგორც დევნილი დისიდენტისა და პოლიტიკური სისტემის წინააღმდეგ მებრძოლი შემოქმედის, საზოგადოებრივი იმიჯი დასავლური მედიის პოლიტიკური კონიუნქტურითაა შექმნილი და ევროპაცენტრული პერსპექტივიდან დანახული ხელოვნებათმცოდნეობითი შეფასების პროდუქტია. რამდენად ობიექტურია აი ვეივეის, როგორც დასავლური ვიზუალური ესთეტიკის იმიტატორის, შეფასება, რომელიც დასავლურ მომხმარებელზე და არტბაზარზე ორიენტირებულ ეგზოტიკურ პროდუქტს ქმნის?
მოხსენების მიზანია, გააანალიზოს, თუ რა იცვლება, როდესაც აი ვეივეი, როგორც ხელოვანი და საზოგადო მოღვაწე, არსებული სტერეოტიპის მიღმა, პოსტკოლონიალური, პოსტსოციალისტური და საბაზრო ეკონომიკაზე ორიენტირებული ჩინეთისა და დასავლეთთან მისი წინააღმდეგობრივი ურთიერთობის ფონზე განიხილება? როგორ იყენებს იგი პოლიტიკური და ინდივიდუალური ტრანსფორმაციის პროცესში კულტურულ მეხსიერებას, სოციალურ პლატფორმასა და აღმოსავლური ესთეტიკის კომპლექსურ სიმბოლოთა სისტემას თავისი შემოქმედების მთავარი ლაიტმოტივის – ადამიანის უფლებების დაცვისა და ლტოლვილთა და მიგრაციის პრობლემების ორიგინალურ ვიზუალურ ადექვატში პროეცირებისას?

დრო: 28 მაისი, 19:00 საათი
ადგილმდებარეობა: A101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

საჯარო ლექცია „ცენტრალური ბანკინგის სისტემა ევროპაში“
2019-05-28 16:00
28 მაისს, 16:00 საათზე, ილიაუნის E306 აუდიტორიაში ილიას სახელმწიფო უნივერსიტეტი ერაზმუსის გაცვლითი პროგრამის ფარგლებში მასპინძლობს WSB პოზნანის უნივერსიტეტის (პოლონეთი) ეკონომიკის მიმართულების პროფესორს, მაგდალენა შიშკოს, რომელიც წაიკითხავს საჯარო ლექციას თემაზე „ცენტრალური ბანკინგის სისტემა ევროპაში: რატომ უყვართ ან რატომ სძულთ მენეჯერებს ცენტრალური ბანკი?“
სამუშაო ენა: ინგლისური
დრო: 28 მაისი, 16:00 საათი
ადგილმდებარეობა: E306 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

შეხვედრა სამეცნიერო ბაზის Wiley წარმომადგენელთან
2019-05-28 16:00
28 მაისს, 16:00 საათზე, ილიას სახელმწიფო უნივერსიტეტის E 207 აუდიტორიაში ილიას სახელმწიფო უნივერსიტეტის ბიბლიოთეკის ორგანიზებით გაიმართება სამუშაო შეხვედრა მსოფლიოში აღიარებული სამეცნიერო ბაზის Wiley წარმომადგენელთან თემაზე: ”Wiley Online Library for finding research papers to read and journals to publish your own work”.
Wiley Online Library აერთიანებს რვა მილიონზე მეტ სამეცნიერო სტატიას 1600 დასახელების მაღალი იმპაქტფაქტორიანი სამეცნიერო ჟურნალიდან და მოიცავს მეცნიერების თითქმის ყველა მიმართულებას.
სამუშაო ენა: ინგლისური
დრო: 28 მაისი, 16:00 საათი
ადგილმდებარეობა: ილიას სახელმწიფო უნივერსიტეტის E 207 აუდიტორია (ქ. ჩოლოყაშვილის გამზ. N3/5)
დასწრება თავისუფალია.

საჯარო ლექცია „საქართველოს სასტუმროების განვითარება“
2019-05-28 15:00
28 მაისს, 15:00 საათზე, ილიას სახელმწიფო უნივერსიტეტის E406 აუდიტორიაში ილიაუნის ბიზნესის სკოლის ოთხივე კურსის დაინტერესებულ სტუდენტებს ვიწვევთ სასტუმროებისა და რესტორნების ფედერაციის მმართველი პარტნიორის, შალვა ალავერდაშვილის საჯარო ლექციაზე: „საქართველოს სასტუმროების განვითარება.“
შეხვედრაზე დასწრების მსურველებმა 28 მაისის 12:00 საათამდე უნდა გაიარონ ელექტრონული რეგისტრაცია: https://forms.gle/nfFQsLL2no8FpVPa7
*პროგრამის „სახელმწიფო სტიპენდიები სტუდენტებს“ ფარგლებში არსებულ კონკურსში ამ საჯარო ლექციაში მონაწილეობა შეფასდება 1%-ით.
შეგახსენებთ, რომ სასტიპენდიო კონკურსის მონაწილეებმა ელექტრონული რეგისტრაციის გარდა უნდა გაიარონ რეგისტრაცია შეხვედრის დაწყებისას და დასრულებისას, რისთვისაც საჭიროა პირადობის დამადასტურებელი მოწმობა.

სტიპენდიის კონკურსში მონაწილეთათვის რეგისტრაციის დაწყების დრო: 14:45 საათი
დრო: 28 მაისი, 15:00 საათი
ადგილმდებარეობა: E406 აუდიტორია (ქ. ჩოლოყაშვილის გამზ. №3/5), ილიას სახელმწიფო უნივერსიტეტი

ლევან ცაგარელის შეხვედრა აბიტურიენტებთან – ჩხოროწყუ, 1 ივნისი
2019-05-28 14:23
პირველ ივნისს, 13:00 საათზე, ქალაქ ჩხოროწყუში ილიას სახელმწიფო უნივერსიტეტის პროფესორი ლევან ცაგარელი აბიტურიენტებთან შეხვედრას გამართავს და მათთვის საჯარო ლექციას წაიკითხავს თემაზე: „როგორ ავირჩიოთ პროფესია“.
ლექციის შემდეგ ილიას სახელმწიფო უნივერსიტეტის წარმომადგენლები აბიტურიენტებს უნივერსიტეტის საბაკალავრო პროგრამებს, დაფინანსების მოპოვების შესაძლებლობებს, საუნივერსიტეტო სერვისებსა და სხვა მნიშვნელოვან სიახლეებს გააცნობენ. შეხვედრის ბოლო ნაწილი დაეთმობა კითხვა-პასუხს.
ლევან ცაგარელის შესახებ
ლევან ცაგარელი ილიას სახელმწიფო უნივერსიტეტის პროფესორია ფილოლოგიის მიმართულებით. მისი სამეცნიერო ინტერესები აერთიანებს ლიტერატურისა და კულტურის კვლევებს. ლევან ცაგარელის პუბლიკაციებსა და ვიდეოლექციებს შეგიძლიათ გაეცნოთ მის აკადემიურ გვერდზე – http://bit.ly/tsagareli.
დრო: 13:00 საათი, 1-ლი ივნისი
ადგილმდებარეობა: ქალაქ ჩხოროწყუს კულტურის სახლი
დამატებითი ინფორმაცია
ილიას სახელმწიფო უნივერსიტეტი მარტიდან საქართველოს თითქმის ყველა რეგიონულ ცენტრში ჩაატარებს უფროსკლასელებისათვის საინფორმაციო შეხვედრებს. პროექტი #არჩევანიშენია საგანმანათლებლო ორგანიზაცია კინგსთან თანამშრომლობით ხორციელდება.
მომავალი პროფესიის არჩევა – ამ თემაზე აბიტურიენტებს საჯარო ლექციებს წაუკითხავენ ილიას სახელმწიფო უნივერსიტეტის პროფესორები. შეხვედრები უფროსკლასელებს დამოუკიდებელი აზროვნებისა და სწორი არჩევანისკენ სვლაში დაეხმარება.
საინფორმაციო შეხვედრების სრული განრიგისთვის მიჰყევით ბმულს: http://bit.ly/2vIB7zl
შენი წარმატებული ცხოვრება იწყება აქ!
#მევირჩევილიაუნის

საკონტაქტო ინფორმაცია:
✉ abiturienti@iliauni.edu.ge
☏ (+995 32) 222 00 09 (352)

სემინარი თემაზე: „აკადემიური გამოცემა: რეცენზირებადი წიგნები და სტატიები“
2019-05-28 14:00
28 მაისს, 14:00 საათზე, ილიას სახელმწიფო უნივერსიტეტის E207 აუდიტორიაში გაიმართება სემინარი თემაზე: „აკადემიური გამოცემა: რეცენზირებადი წიგნები და სტატიები“.სემინარზე მიმოხილული იქნება აკადემიური გამოცემის სხვადასხვა ფორმატი, ასევე აკადემიური სტატიის გამოქვეყნებისას არსებული სირთულეები და სტრატეგიები.
ღონისძიების მონაწილეებს საშუალება ექნებათ, ჩაერთონ დისკუსიაში და ერთმანეთს გაუზიარონ გამოცდილება.
სემინარს გაუძღვებიან მეცნიერებათა და ხელოვნების ფაკულტეტის პროფესორები: ფლორიან მულფრიდი, თამთა ხალვაში და ქეთევან გუჩიანი.
სემინარში მონაწილეობა შეუძლიათ მეცნიერებათა და ხელოვნების ფაკულტეტის სამაგისტრო და სადოქტორო საფეხურის სტუდენტებს.

სამუშაო ენა: ინგლისური
დრო: 28 მაისი, 14:00 საათი
ადგილმდებარეობა: E207 აუდიტორია, (ქ. ჩოლოყაშვილის გამზ. 3/5), ილიას სახელმწიფო უნივერსიტეტი

ვორკშოპი: „აკადემიური პუბლიკაცია: ანონიმურად რეცენზირებული წიგნები და სტატიები“
2019-05-28 14:00
28 მაისს, 14:00 საათზე, ილიას სახელმწიფო უნივერსიტეტის E207 აუდიტორიაში ჩატარდება ვორკშოპი, რომელიც შეეხება აკადემიური პუბლიკაციის სხვადასხვა ფორმატს და განიხილავს აკადემიური ტექსტის გამოქვეყნების სტრატეგიებსა და წინაღობებს.
ვორკშოპი განკუთვნილია ილიას სახელმწიფო უნივერსიტეტის ხელოვნებისა და მეცნიერების ფაკულტეტის სამაგისტრო და სადოქტორო სტუდენტებისთვის. პრეზენტაციებთან ერთად გაიმართება დისკუსიაც, რომლის დროსაც სტუდენტებს შეუძლიათ, აუდიტორიას გაუზიარონ თავიანთი გამოცდილებები და ჩამოაყალიბონ საკუთარი ინტერესები.
განრიგი
სესია 1. 14-15:30 საათი
პროფ. ქეთი გურჩიანი – „ჟურნალის რეიტინგები“
პროფ. თამთა ხალვაში – „როგორ გამოვცეთ სამეცნიერო წიგნი?“
პროფ. ფლორიან მიულფრიდი – „პუბლიკაცია აკადემიური სივრცის მიღმა“
შესვენება (ყავა, ჩაი) – 15:30-16:00 საათი
სესია 2. 16:00-17:00 საათი
დისკუსია

დრო: 28 მაისი, 14:00 საათი
ადგილმდებარეობა: E207 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

დუმილიც საუბარია: გამოფენა „ხმა ფოტოებიდან“ და პანელური დისკუსია
2019-05-27 18:00
27 მაისს, 18:00 საათზე, ილიას სახელმწიფო უნივერსიტეტის წიგნის სახლ „ლიგამუსში“ გაიმართება ფულბრაიტის პროგრამის მკვლევრის, მისტი ბროდეია სპრინგერის ერთ-ერთი კვლევითი პროექტის „დუმილიც საუბარია: ხმა ფოტოებიდან“ წარდგენა. ღონისძიების ფარგლებში მოეწყობა ფოტოგამოფენა და დისკუსია ქალების მდგომარეობის შესახებ დღევანდელ საქართველოში.
გამოფენა მკვლევრის აღნიშნული პროექტის შედეგია. მისტი ბროდეია სპრინგერი 2018 წლის სექტემბრიდან საქართველოშია და იკვლევს ქალების ყოველდღიურ ცხოვრებას საუბრის, მეხსიერების, კულინარიისა და ფოტოგრაფიის მეშვეობით.

სამუშაო ენა: ინგლისური (უზრუნველყოფილი იქნება თანმიმდევრული თარგმანი)
დრო: 27 მაისი, 18:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

საჯარო ლექცია „ნაირნაირი კომუნიკაცია“
2019-05-27 17:00
27 მაისს, 17:00 საათზე, ილიას სახელმწიფო უნივერსიტეტის E405 აუდიტორიაში ილიაუნის ბიზნესის სკოლის ოთხივე კურსის დაინტერესებულ სტუდენტებს ვიწვევთ „ნაირნაირის“ დამფუძნებლის, გიორგი ხერგიანის საჯარო ლექციაზე: „ნაირნაირი კომუნიკაცია“.
მომხსენებლის შესახებ
გიორგი ხერგიანი Veon Georgia-ს ციფრული კომუნიკაციების მენეჯერია (Digital Communications Manager). იგი ფლობს კავკასიის ბიზნესის სკოლის ბაკალავრის ხარისხს. სხვადასხვა თანამდებობაზე მუშაობდა შემდეგ დაწესებულებებში: Ministry of Finance of Georgia, ”Capto Group”, World Vision Georgi, Georgia Revenue Service, ”Holmes & Watson”. 2015 წლიდან Copywriter-ის პოზიციაზე მუშაობს ”Holmes & Watson“-ში.
შეხვედრაზე დასწრების მსურველებმა 27 მაისის 12:00 საათამდე უნდა გაიარონ ელექტრონული რეგისტრაცია: https://forms.gle/WFu7zFryuTUm5EoRA

*პროგრამის „სახელმწიფო სტიპენდიები სტუდენტებს“ ფარგლებში არსებულ კონკურსში ამ საჯარო ლექციაში მონაწილეობა შეფასდება 1%-ით.
შეგახსენებთ, რომ სასტიპენდიო კონკურსის მონაწილეებმა ელექტრონული რეგისტრაციის გარდა უნდა გაიარონ რეგისტრაცია შეხვედრის დაწყებისას და დასრულებისას, რისთვისაც საჭიროა პირადობის დამადასტურებელი მოწმობა.

სტიპენდიის კონკურსში მონაწილეთათვის რეგისტრაციის დაწყების დრო: 16:45 საათი
დრო: 27 მაისი, 17:00 საათი
ადგილმდებარეობა: E405 აუდიტორია (ქ. ჩოლოყაშვილის გამზ. №3/5), ილიას სახელმწიფო უნივერსიტეტი

პროექტის „ქართული ნაციონალური იდენტობა და „მეხსიერების ადგილები“: წარსულის კონსტრუირების დომინანტური და ალტერნატიული პერსპექტივები“ საანგარიშო შეხვედრა
2019-05-25 12:00
25 მაისს, 12:00 საათზე, ილიას სახელმწიფო უნივერსიტეტის E207 აუდიტორიაში გაიმართება შოთა რუსთაველის ეროვნული სამეცნიერო ფონდის ფუნდამენტური კვლევებისათვის სახელმწიფო სამეცნიერო გრანტების ფარგლებში დაფინანსებული პროექტის „ქართული ნაციონალური იდენტობა და „მეხსიერების ადგილები“: წარსულის კონსტრუირების დომინანტური და ალტერნატიული პერსპექტივები“ მესამე საანგარიშო პერიოდის სამუშაო შეხვედრა.
პროექტში ჩართული არიან ილიას სახელმწიფო უნივერსიტეტისა და ივ. ჯავახიშვილის სახელობის თბილისის სახელმწიფო უნივერსიტეტის აკადემიური პერსონალი და დოქტორანტები. პროექტში მონაწილე მკვლევრები წარადგენენ საერთაშორისო რეფერირებადი აკადემიური ჟურნალის The Caucasus Survey სპეციალური ნომრისთვის გათვალისწინებული სტატიების სამუშაო ვერსიებს. ასევე ისაუბრებენ ზოგადად პროექტით განსაზღვრული სამუშაოების მიმდინარეობისა და პროგრესის შესახებ.

დრო: 25 მაისი, 12:00 საათი
ადგილმდებარეობა: E207 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

LECTURA DANTIS /დანტეს წაკითხვა – ოცდამეჩვიდმეტე ქება
2019-05-24 19:00
24 მაისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ყოველკვირეული შეხვედრების ციკლის Lectura Dantis ფარგლებში გაიმართება შეხვედრა, სადაც წავიკითხავთ და გავაანალიზებთ ოცდამეჩვიდმეტე ქებას.
შეხვედრების ციკლი ეძღვნება დანტეს „ღვთაებრივი კომედიის“ ნელსა და დაკვირვებულ წაკითხვა-ანალიზს.
პროფესორმა ნოდარ ლადარიამ თითქმის დაასრულა ევროპული და მსოფლიო ლიტერატურის ამ უმნიშვნელოვანესი წიგნის ახალი პროზაული თარგმანი და სწორედ ეს, ჯერ კიდევ გამოუქვეყნებელი ქართული ტექსტი გახდება შეხვედრების კითხვისა და განხილვის საგანი.
შეხვედრების ციკლის მიზანია დანტეს, როგორც ევროპულ კულტურაზე რეფლექსიის გამორჩეული ობიექტის, და დანტეს, როგორც ევროპული კულტურის თვითრეფლექსიის განსაკუთრებული ფიგურის, ანალიზი, რათა უკეთ შევძლოთ იმის გაგება, თუ რა არის ის, რასაც დღეს ჩვენ ევროპას ვუწოდებთ.

დრო: 24 მაისი, 19:00 საათი
ადგილმდებარეობა: წიგნის სახლი „ლიგამუსი“ (ილია ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

პროფესორ კენეთ რაინეკე ჰანსენის მოხსენება „მედიანიუსების კრიტიკული წიგნიერება“
2019-05-24 17:00
24 მაისს, 17:00 საათზე, ილიას სახელმწიფო უნივერსიტეტის D305 აუდიტორიაში კოპენჰაგენის საუნივერსიტეტო კოლეჯის ასოცირებული პროფესორი კენეთ რაინეკე ჰანსენი ანთროპოლოგიის კვლევითი სემინარების ფარგლებში წაიკითხავს მოხსენებას: „მედიანიუსების კრიტიკული წიგნიერება“.
მომხსენებლის შესახებ
დოქტორი კენეთ რაინეკე ჰანსენი ასწავლის და იკვლევს დანიურ ენას, ლიტერატურასა და მედიებს. მისი ამჟამინდელი კვლევითი ინტერესების საგანია გაყალბებული ახალი ამბები, მოსწავლეთა მედიაწიგნიერება და ბავშვთა ზნეობრივი აღზრდა. მას გამოცემული აქვს წიგნები და სტატიები სატელევიზიო ახალი ამბების დრამატურგიის, მომავალზე ორიენტირებული ჟურნალისტიკის, მედიადიდაქტიკის, დანიური ორთოგრაფიისა და სხვა საკითხების შესახებ.

სამუშაო ენა: ინგლისური
დრო: 24 მაისი, 17:00 საათი
ადგილმდებარეობა: D305 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ლაივ-ელექტრონიკის კონცერტი
2019-05-23 20:00
ხვალ, 23 მაისს, 20:00 საათზე, ილიაუნის თეატრის სცენაზე გაიმართება ლაივ-ელექტრონიკის კონცერტი “METASTASIS”, რომელშიც მონაწილეობენ ილიაუნის ელექტროაკუსტიკური მუსიკის მიმართულების კურსდამთავრებულები. შესრულდება საინტერესო ექსპერიმენტული მუსიკა.

დრო: 23 მაისი, 20:00 საათი
ადგილმდებარეობა: ილიაუნის თეატრი (ი. ჭავჭავაძის გამზ. N32), A კორპუსი (ეზო), ილიას სახელმწიფო უნივერსიტეტი
დასწრება თავისუფალია.

მიხეილ კობახიძის ფილმების ჩვენება და დისკუსია
2019-05-23 20:00
23 მაისს, ხუთშაბათს, 20:00 საათზე, ილიაუნის A101 აუდიტორიაში ილიას სახელმწიფო უნივერსიტეტის სტუდენტური კინოკლუბი CinExpress წარმოგიდგენთ დიდი ქართველი რეჟისორის, მიხეილ კობახიძის ფილმებს. ნაჩვენები იქნება სტუდენტობის დროს გადაღებული ფილმები: „ქორწილი“, „ქოლგა“, და „მუსიკოსები“.
ჩვენებამდე ისაუბრებს ილიას სახელმწიფო უნივერსიტეტის პროფესორი ნინო მხეიძე. დასასრულს გაიმართება დისკუსია.
რეჟისორი: მიხეილ კობახიძე
გახმოვანება: ქართული

დრო: 23 მაისი, 20:00 საათი
ადგილმდებარეობა: A101 აუდიტორია (ი. ჭავჭავაძის გამზირი N32), ილიას სახელმწიფო უნივერსიტეტი
დასწრება თავისუფალია.

დოქტორ კენეთ რაინეკე ჰანსენის ლექცია „ჰანს ქრისტიან ანდერსენი – ზღაპრები და ზღაპრების მიღმა“
2019-05-23 19:00
23 მაისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ილიაუნის ლიტერატურული კლუბი გეპატიჟებათ კოპენჰაგენის საუნივერსიტეტო კოლეჯის ასოცირებული პროფესორის, დოქტორ კენეთ რაინეკე ჰანსენის საჯარო ლექციაზე „ჰანს ქრისტიან ანდერსენი – ზღაპრები და ზღაპრების მიღმა“
შეხვედრაზე დოქტორი ჰანსენი წაიკითხავს მოხსენებას ჰანს ქრისტიან ანდერსენის შემოქმედების შესახებ. დანიის საზღვრების მიღმა ანდერსენი (1805-1875) უმეტესად ცნობილია, როგორც ზღაპრების ავტორი, თუმცა მისი შემოქმედება უფრო ფართოა და მოიცავს ლექსებს, რომანებსა და სამოგზაურო ჩანაწერებს. მომხსენებელი განიხილავს ანდესენის ზღაპრების უნიკალურ სტილსა და შინაარსს, გააანალიზებს როგორ იძენს მათში ბავშვის პერსპექტივა უფრო ღრმა ეგზისტენციალურ დატვირთვას, რომელიც უფროსი თაობის მკითხველისთვისაა განკუთვნილი. ლექციაზე ასევე წარმოჩნდება, როგორ აისახება ანდერსენის ნაწარმოებებში რომანტიზმის ხანის აზროვნება და ესთეტიკა.
მომხსენებლის შესახებ
დოქტორი კენეთ რაინეკე ჰანსენი ასწავლის და იკვლევს დანიურ ენას, ლიტერატურასა და მედიებს. მისი ამჟამინდელი კვლევითი ინტერესების საგანია გაყალბებული ახალი ამბები, მოსწავლეთა მედიაწიგნიერება და ბავშვთა ზნეობრივი აღზრდა. მას გამოცემული აქვს წიგნები და სტატიები სატელევიზიო ახალი ამბების დრამატურგიის, მომავალზე ორიენტირებული ჟურნალისტიკის, მედიადიდაქტიკის, დანიური ორთოგრაფიისა და სხვა საკითხების შესახებ.
ლიტერატურული კლუბის შეხვედრაზე დოქტორი კენეთ რაინეკე ჰანსენი წაიკითხავს მოხსენებას ჰანს ქრისტიან ანდერსენის შემოქმედების შესახებ. დანიის საზღვრების მიღმა ჰანს ქრისტიან ანდერსენი (1805-1875) უმეტესად ცნობილია როგორც ზღაპრების ავტორი, თუმცა მისი შემოქმედება უფრო ფართოა და მოიცავს ლექსებს, რომანებსა და სამოგზაურო ჩანაწერებს. ლექციაზე განიხილება ანდესენის ზღაპრების უნიკალური სტილი და შინაარსი, გაანალიზდება, როგორ იძენს მათში ბავშვის პერსპექტივა უფრო ღრმა ეგზისტენციალურ დატვირთვას, რომელიც უფროსი თაობის მკითხველისთვისაა განკუთვნილი. ლექციაზე ასევე წარმოჩნდება, როგორ აისახება ანდერსენის ნაწარმოებებში რომანტიზმის ხანის აზროვნება და ესთეტიკა.
სასურველია, დამსწრე საზოგადოებას წინასწარ ჰქონდეს წაკითხული ანდერსენის ერთი ზღაპარი („ბულბული“, ტექსტი ხელმისაწვდომია აქ: http://www.andersen.sdu.dk/vaerk/hersholt/TheNightingale_e.html).

სამუშაო ენა: ინგლისური
დრო: 23 მაისი, 19:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი „ლიგამუსი“ (ი. ჭავჭავაძის გამზ. N32)
დასწრება თავისუფალია.

სამეცნიერო კაფე: „დიდი მიწისძვრები საქართველოში“
2019-05-23 19:00
23 მაისს, 19:00 საათზე, ვაკის მედიათეკაში ილიას სახელმწიფო უნივერსიტეტის დედამიწის შემსწავლელ მეცნიერებათა ინსტიტუტისა და სეისმური მონიტორინგის ეროვნული ცენტრის დირექტორი თეა გოდოლაძე წაიკითხავს საჯარო ლექციას თემაზე: „დიდი მიწისძვრები საქართველოში“.
მომხსენებელი ისაუბრებს საქართველოში მომხდარ დიდ მიწისძვრათა – გორის 1920 წლის 20 თებერვლის, რაჭის 1991 წლის 29 აპრილის, ბარისახოს 1992 წლის 23 ოქტომბრის, თბილისის 2002 წლის 25 აპრილის და შავ ზღვაში 2012 წლის 12 დეკემბერს – შესახებ. მათ მნიშვნელოვანი ზიანი და ნგრევა მოჰყვა.
მომხსენებლის შესახებ
თეა გოდოლაძემ 1997 წელს დაამთავრა თბილისის სახელმწიფო უნივერსიტეტის მექანიკა-მათემატიკის ფაკულტეტი მათემატიკის სპეციალობით. 1999-2000 წლებში სწავლობდა IISEE-ში (იაპონიაში), სადაც მიიღო მაგისტრის ხარისხი სეისმოლოგიაში. 2006 წელს კი მიენიჭა ფიზიკა-მათემატიკის დოქტორის ხარისხი. 2013 წელს დაასრულა პოსტსადოქტორო კვლევაზე მუშაობა კალიფორნიის უნივერსიტეტში (ბერკლი).
გავლილი აქვს კვალიფიკაციის ასამაღლებელი სხვადასხვა საგანმანათლებლო კურსი და ტრენინგი. მონაწილეობდა სამეცნიერო კონფერენციებში. სხვადასხვა საგრანტო პროექტის მენეჯერი და ილიას სახელმწიფო უნივერსიტეტის ლექტორია 2008 წლიდან.
დრო: 23 მაისი, 19:00 საათი
ადგილმდებარეობა: ვაკის პარკი, მედიათეკა
დასწრება თავისუფალია.

ADS Georgia 2019 – Windfor’s- კვირეული
2019-05-23 17:52
პროექტის ”ADSgeorgia – 2019” წლის სეზონის შემდეგი კვირა დაეთმობა საკომუნიკაციო სააგენტოს Windfor’s, რომელიც დაფუძნდა 2004 წელს. სააგენტოს მისიაა საქართველოს წარმოჩენა გლობალურ შემოქმედებით ასპარეზზე.
Windfor’s ამოცანაა მიზნისა და კრეატივის ინტეგრაცია.
„წარმატებული კრეატიული ამოცანის/დავალების საფუძველია სტრატეგიული ფიქრი, რაც ეხმარება ბრენდსა და ბიზნესს განვითარებაში.“ © Windfor’s
საკომუნიკაციო სააგენტოს საქმიანობებია: სტრატეგიული დაგეგმარება და კონსალტინგი, ბრენდინგი, კრეატიული გადაწყვეტილებები, დიზაინი, ციფრული დეველოპმენტი, მედია და PR დაგეგმარება, ფილმების, აუდიო და ვიდეოწარმოება.
კომპანიის ძირითადი კლიენტები არიან: ჯეოსელი, ფინკა ბანკი საქართველო, ისთ ფოინთი და ა.შ.
Windfor’s მიღწევები: Eurobest,Golden Drum,Golden Hummer,KIAF,Ad Black Sea და სხვა.
შეგიძლიათ იხილოთ ADS Georgia-ს პირველი სეზონის ფარგლებში გამართული Windfor’s შეხვედრების ვიდეოლექციები:

Storytelling: https://bit.ly/30yT5m5
კომპანიის სტრუქტურა: https://bit.ly/2Qdj79s
კრეატიული ბრიფი: https://bit.ly/2wcGmr9
ჯეოსელის საკომუნიკაციო კამპანია: https://bit.ly/2HvSM3E
Vismino: https://bit.ly/2JyhNha
მცირე ბიუჯეტით განხორციელებული კამპანიები: https://bit.ly/2wfaD8N
The art of lying: https://bit.ly/2VVXeBD
Geocell: case study: https://bit.ly/2QgckMg
Stunts: https://bit.ly/30Bx6Lc

სტუდენტებთან შეხვედრა გაიმართება ორშაბათს, 27 მაისს, და პარასკევს, 31 მაისს.
დრო: 27 და 31 მაისი, 16:30 საათი
ადგილმდებარეობა: ილიას სახელმწიფო უნივერსიტეტის E406 აუდიტორია

ღონისძიების სრული განრიგი: http://bit.do/AdsGeo-ganrigi
სარეგისტრაციო ბმული: https://goo.gl/1ukviB
Facebook ჯგუფი: https://goo.gl/qoviDr

პროექტის პარტნიორია საქართველოს საკომუნიკაციო სააგენტოების ასოციაცია (ACAG)

საკონტაქტო ინფორმაცია:
student.affairs@iliauni.edu.ge
032 2 220009 (270), 592077727

პროფესორ თომას ჰილანდ ერიქსენის საჯარო ლექცია და წიგნის პრეზენტაცია
2019-05-23 17:00
23 მაისს, 17:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება ოსლოს უნივერსიტეტის პროფესორის, ანთროპოლოგ თომას ჰილანდ ერიქსენის საჯარო ლექცია ”Why Anthropology Matters More than Ever“.
ლექციის ფარგლებში ასევე გაიმართება ერიქსენის წიგნის „მცირე ადგილები, ვრცელი საკითხები: შესავალი სოციალურ და კულტურულ ანთროპოლოგიაში” ქართულენოვანი თარგმანის პრეზენტაცია.
წიგნის წარმდგენები და ლექციის მოდერატორები არიან პროფესორი თამთა ხალვაში და დოქტორი რუსლან ბარამიძე.
თემის მოკლე აღწერა
გავრცელებულია მოსაზრება, რომ ანთროპოლოგები ძირითადად სწავლობენ ეგზოტიკურ ტრადიციებსა და შორეულ ხალხებს. თუმცა თანამედროვე ანთროპოლოგები ყველაფერს სწავლობენ, დაწყებული საკონტეინერო გემებით, დასრულებული მობილური ტელეფონებით, პოპულისტური მოძრაობებითა და სადღესასწაულო წეს-ჩვეულებებით. ანთროპოლოგია გვთავაზობს ცოდნის უნიკალურ ფორმას, რომელიც დაფუძნებულია ადამიანების, პრობლემებისა და ადგილების ღრმა წვდომაზე, რაც მნიშვნელოვანია იმ სამყაროს შესასწავლად, რომელშიც ჩვენ ვცხოვრობთ. ეს ლექცია გვიჩვენებს, თუ რა საინტერესო კვლევები ტარდება დღეს ანთროპოლოგიაში და დაგვანახვებს ამ კვლევების მნიშვნელობას.
მომხსენებლის შესახებ
თომას ჰილანდ ერიქსენი ოსლოს უნივერსიტეტის სოციალური ანთროპოლოგიის დეპარტამენტის პროფესორია. 2015-2016 წლებში ერიქსენი იყო ევროპის სოციალურ ანთროპოლოგთა ასოციაციის პრეზიდენტი. დღემდე ის ნორვეგიის სამეცნიერო აკადემიის წევრია. ერიქსენის საქმიანობა ძირითადად მიმართულია სოციალური ანთროპოლოგიის, როგორც დისციპლინის, პოპულარიზაციისკენ, კულტურული რელატივიზმის იდეების წინ წამოწევისა და ნორვეგიული ნაციონალიზმის კრიტიკისკენ. მისი წიგნი „მცირე ადგილები, ვრცელი საკითხები: შესავალი სოციალურ და კულტურულ ანთროპლოგიაში” მრავალ ენაზეა ნათარგმნი და სამაგიდო სახელმძღვანელოა ანთროპოლოგიის შესწავლით დაინტერესებული ადამიანებისთვის.
დრო: 23 მაისი, 17:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

დოქტორ ზურაბ სიმონიშვილის ლექცია „ბლოქჩეინ ტექნოლოგიის როლი თანამედროვე საკორპორაციო სამართალში“
2019-05-23 15:00
23 მაისს, 15:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ავსტრიის კარლ-ფრანცის სახელობის გრაცის უნივერსიტეტის სამართლის დოქტორი, Schönherr Rechtsanwälte GmbH ადვოკატი, ზურაბ სიმონიშვილი წაიკითხავს საჯარო ლექციას თემაზე: „ბლოქჩეინ ტექნოლოგიის როლი თანამედროვე საკორპორაციო სამართალში“.
მომხსენებელი შეეხება თანამედროვე ტექნოლოგიების მნიშვნელობას საკორპორაციო სამართალში და მათი გამოყენების შესაძლებლობებს ავსტრიული და გერმანული საკორპორაციო სამართლის მიხედვით.
ლექციაზე განხილული იქნება ავსტრიული და გერმანული საკორპორაციო სამართლის საფუძვლები. განსაკუთრებული ყურადღება დაეთმობა აქციების დიგიტალიზებას, მართვასა და გასხვისებას ბლოკჩეინის საშუალებით, აქციონერთა კრების გამართვასა და ხმის მიცემას, აგრეთვე დივიდენდების განაწილებასა და საკორპორაციო მმართველობას თანამედროვე ტექნოლოგიების გამოყენებით.
ზურაბ სიმონიშვილი პირადი გამოცდილებიდან გამომდინარე ისაუბრებს Conda AG-ს საქმეზე, რომელიც პირველი და პრეცედენტული საქმე იყო სააქციო საზოგადოების დიგიტალიზაციის საქმეში გერმანულენოვან ქვეყნებში. განიხილავს შვეიცარიული კომპანიების დიგიტალიზების პროცესის სამართლებრივ ასპექტებსა და ლიხტენშტეინის საკორპორაციო მმართველობის დიგიტალიზების სამართლებრივ ჩარჩოს.
ზურაბ სიმონიშვილის სამეცნიერო ნაშრომები და სტატიები იბეჭდება ავსტრიის წამყვან იურიდიულ გამოცემებში. იგი არის Schönherr Rechtsanwälte GmbH-ის წარმატებული ადვოკატი და 2016 წლამდე ლექციებს კითხულობდა ავსტრიის კარლ-ფრანცის სახელობის გრაცის სახელმწიფო უნივერსიტეტში.

დრო: 23 მაისი, 15:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.
